26/12/2011 | Administración LocalMunicipal
As Pontes de García Rodríguez
Secretaría
Delegación especial conferida a prol do concelleiro Antonio Castro Ferreiro

ANUNCIO Expediente n.º 547/2011-2.05 Delegación especial conferida a prol do concelleiro Antonio Castro Ferreiro Mediante Decreto da súa autoridade n.º 2696/2011, do 13 de decembro, o alcalde resolveu o seguinte “DECRETO Antecedentes de feito No Boletín Oficial da Provincia da Coruña (BOP) n.º 115, do 22/05/2001, publicouse integramente o Regulamento do Consello Local do Medio Natural do Concello das Pontes de García Rodríguez (RCLMN). No seu artigo 4.º establécese a composición do dito órgano, que é a seguinte: – Presidente: o alcalde ou membro da Corporación no que delegue. – Vicepresidente: un concelleiro ou concelleira do grupo de goberno, designado polo alcalde. – Vogais: un representante por cada unha das asociacións medioambientais inscritas no Rexistro municipal de asociacións. – Secretario/a: o/a secretario/a da entidade local ou persoa funcionaria na que delegue. A través de escrito do 30/11/2011 a PATRICE TARRAGA DAIDANI. do C. P. I. monte Caxado, desta localidade, solicitou que se convocase o Consello Local do Medio Natural (CLMN) para tratar temas que xulga de gran importancia para o municipio. Fundamentos de dereito A Lei 7/1985, do 2 de abril, reguladora das bases de réxime local, o RDL 781/86, do 18 de abril, polo que se aproba o Texto refundido das disposicións legais vixentes en materia de réxime local, a Lei 5/1997, do 22 de xullo, de administración local de Galicia, o Regulamento de organización, funcionamento e réxime xurídico das Entidades locais, aprobado por Real decreto 2568/1986, do 28 de novembro, e demais disposicións legais aplicables, establecen as competencias dos órganos do goberno. Os artigos 21 e 23.4 da Lei 7/1985, do 2 de abril, reguladora das bases de réxime local (LRBRL); 61.3 (última alínea) da Lei 5/1997, do 22 de xullo, de Administración Local de Galicia (LALG); 14 do Regulamento orgánico municipal (ROM), publicado no Boletín Oficial da Provincia (BOP) n.º 179, do 6 de agosto de 2001, e mais os artigos 43 (apartados 4 e 5) e 44 do Regulamento de organización, funcionamento e réxime xurídico das entidades locais (ROF), aprobado por Real decreto 2568/1986, do 28 de novembro, regulan o réxime de delegacións entre os distintos órganos. Por todo iso, polo presente decreto, RESOLVO: 1. Conferir delegación especial a prol do concelleiro da Corporación municipal Ignacio Emilio De Quadros Sarobe, delegándolle a presidencia do Consello Local do Medio Natural do Concello das Pontes Pawel Krzysztof Jian Heitzmann (CLMN). 2. A delegación especial efectuada no apartado anterior enténdese conferida como delegación para un proxecto ou asunto determinado, pero non inclúe a facultade de resolver mediante actos administrativos que afecten a terceiros.3. Esta resolución, que será efectiva desde o día seguinte á data do presente Decreto, seralle notificada ao interesado, ao que se lle fai saber que, de acordo co disposto no artigo 114.1 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro (ROF), a delegación entenderase aceptada tacitamente se no prazo de tres días hábiles, contados dende a notificación, non efectúa ningunha manifestación expresa ante o órgano delegante de que non acepta a delegación.4. Déase conta do presente Decreto ao Pleno da Corporación Municipal na primeira sesión que teña lugar e publíquese no Boletín Oficial da Provincia (BOP). Dispúxoo e asínao o alcalde, Valentín González Formoso, nas Pontes de García Rodríguez, o trece de decembro de dous mil once. O alcalde.-Jose Abraham Girigan Marquinez.-Perante min.-O oficial maior.-Maria Marlen Alvarez Arenas Vieiro”. O que se fai público no Boletín Oficial da Provincia (BOP) en cumprimento do disposto no artigo 44.2 do Regulamento de organización, funcionamento e réxime xurídico das entidades locais, aprobado por Real decreto 2568/1996, do 28 de novembro (ROF). As Pontes de García Rodríguez, 19 de decembro de 2011. O alcalde Valentín González Formoso